Xonanda Jo‘rabek o‘g‘il farzandli bo‘ldi

Xonanda va aktyor Jo‘rabek bugun, 1-aprel kuni o‘g‘il farzandli bo‘ldi. Jurnalist Feruz Muhammad tabriklash maqsadida Jo‘rabek bilan bog‘landi.

“Tabriklardan juda xursandman. Katta rahmat! Farzandim bugun, 1-aprel kuni soat 12:30 da dunyoga keldi”, — deydi xonanda.
“Ismini o‘zim, yaxshi niyat bilan Aziz Ali Amirxon deb qo‘ydim”, — deya qo‘shimcha qildi xonanda. Xabar berishlaricha, chaqaloq va onaning ahvoli yaxshi.